Daily View – P.M. – บล.กสิกรไทย
Tactical Move เดินเกมกลยุทธ์บ่าย SET Index ปรับลดลง -3. …
8 ก.ค. 2562

Tactical Move
เดินเกมกลยุทธ์บ่าย
SET Index ปรับลดลง -3.50 จุด (-0.2%) ปิดภาคเช้าที่ 1,727.73 จุด ด้วยมูลค่าการซื้อขาย 27,178.72 ล้านบาท
Most Positive Impact: BAY (+0.36 จุด), SCC (+0.23 จุด), MAKRO (+0.23 จุด)
Most Negative Impact: AOT (-1.39 จุด), ADVANC (-0.58 จุด), PTTGC (-0.44 จุด)
ตลาดหุ้นทั่วภูมิภาคมีทิศทางอ่อนตัวลง ได้แก่ จีน(-2.52%) อินเดีย(-1.59%) ญี่ปุ่น(-1.07%) อินโดนีเซีย(-0.40%) ฟิลิปปินส์(-0.29%) เป็นผลมาจากความกังวลว่า Fed อาจจะไม่ปรับลดอัตราดอกเบี้ยในเดือนนี้ ขณะที่ SET Index ถือว่าแข็งแกร่งกว่าตลาดหุ้นในภูมิภาคเนื่องจากมีประเด็นบวกจากการจัดตั้งคณะรัฐมนตรี
แนวโน้มตลาดบ่าย
มุมมองตลาดบ่ายนี้ คาด SET Index แกว่งพักตัวในกรอบ 1,720-1,735 จุด แม้ตลาดมองว่า ความเป็นไปได้ที่ Fed จะปรับลดอัตราดอกเบี้ยในเดือนนี้น้อยลง แต่ก็ยังมีความน่าจะเป็นที่จะพิจารณาปรับลดอัตราดอกเบี้ยในการประชุมรอบถัดไปเนื่องจากเงินเฟ้อของสหรัฐฯยังต่ำกว่าเป้าหมาย และเศรษฐกิจยังมีความอ่อนแอจากข้อพิพาทการค้าสหรัฐฯ-จีน ซึ่งความเป็นไปได้ในการปรับลดอัตราดอกเบี้ย 1 ครั้งในปีนี้ยังมีอยู่ ทั้งนี้ตลาดน่าจะแกว่งพักตัวก่อนเพื่อรอติดตามคุณพาวเวลล์กล่าวแถลงการณ์นโยบายการเงินและภาวะเศรษฐกิจสหรัฐฯรอบครึ่งปีต่อสภาคองเกรสในวันที่ 10-11 ก.ค. นี้ ซึ่งน่าจะได้เห็นแนวทางก่อนการประชุมนโยบายการเงินปลายเดือนนี้ (30-31 ก.ค.)
กลยุทธ์การลงทุน การอ่อนตัวเป็นจังหวะทยอยสะสมหุ้นในกลุ่มต่อไปนี้
1) กลุ่มหุ้นที่อิงการบริโภคในประเทศ CPALL HMPRO GLOBAL CPF CPN
2) กลุ่มหุ้นที่อิงกับโครงสร้างพื้นฐานและสาธารณูปโภค AMATA FPT STEC CK BGRIM DTAC BTS
3) กลุ่มปันผลสูง ได้ประโยชน์จากเทรนดอกเบี้ยขาลง และมีเงินไหลเข้าจากกองทุนตราสารหนี้หลังโดนเก็บภาษี 15% ได้แก่ JASIF TFFIF ABPIF AP QH ADVANC INTUCH SCB TISCO BGC
4) กลุ่ม Laggard play ROBINS BJC CENTEL TRUE ORI
5) กลุ่มที่มีปัจจัยบวกเฉพาะตัว PTT RJH SYNEX AOT GUNKUL PRM MINT
6) Pair trade strategy แนะนำ Long BTS/Short BEM (ตลาด priced in การต่อสัมปทานทางด่วนของ BEM แล้วขณะที่ BTS จะได้ต่อสัมปทานสีเขียว), Long STEC/Short CK (STEC งบดุลแข็งแกร่งพร้อมประมูลงานใหม่)
ประเด็นเศรษฐกิจที่น่าติดตามสัปดาห์นี้ วันพุธติดตามตัวเลขสินค้าคงคลังน้ำมันดิบประจำสัปดาห์ของสหรัฐฯ วันพฤหัสฯปธ. Fed จะมีการแถลงนโยบายการเงินและภาวะเศรษฐกิจรอบครึ่งปีต่อสภาคองเกรส พร้อมทั้งติดตามตัวเลขเงินเฟ้อ (CPI) (มิ.ย.) ของสหรัฐฯ
หุ้นแนะนำ CPF ORI TISCO